ทําร้าย2ขวบดับ รวบพี่เลี้ยงเด็ก
ทุบตีบีบคอสลบ อดีตเดนคุกขี้ยา,หนุ่มขี้ยาโหดรับเลี้ยงหนูน้อยวัย 2 ขวบลูกชายสาว พนง.ห้าง แต่ทำร้ายจนได้รับบาดเจ็บสาหัสไปเสียชีวิตที่โรงพยาบาล แล้วหนีคดีไปอยู่จังหวัดระยอง ตำรวจเร่งออกหมายจับตามลากคอมาลงโทษ สารภาพสิ้นไส้ ทั้งทุบตีจับคอเขย่าจนเด็กแน่นิ่งบาดเจ็บสาหัสและเสียชีวิต เผยประวัติเป็นขี้ยาเคยติดคุกข้อหายาเสพติด 2 ครั้ง ออกมาไม่มีงานทำเลยยอมรับเลี้ยงเด็กก่อนเกิดเหตุสลดดังกล่าว,ตำรวจรวบขี้ยาโหดทำร้ายหนูน้อยวัย 2 ขวบจนเสียชีวิต เปิดเผยขึ้นที่กองบัญชาการตำรวจนครบาล (บช.น.) เมื่อเวลา 11.00 น. วันที่ 23 ม.ค. พล.ต.ท.ศรีวราห์ รังสิพราหมณกุล ผบช.น. พล.ต.ต.ชาญเทพ เสสะเวช รอง ผบช.น. พล.ต.ต.มานิตย์ จันทรคณา ผบก.น.7 พ.ต.อ.เมธี รักพันธุ์ รอง ผบก.น.7 แถลงข่าวชุดสืบสวนนำโดย พ.ต.อ.ณัฐพล โกมินทรชาติ ผกก.สน.บางกอกใหญ่ พ.ต.ท.เขมรินทร์ พิสมัย รอง ผกก.สส.สน.บางกอกใหญ่ และ พ.ต.ต.อัครพล จั่นเพชร สว.สส.สน.บางกอกใหญ่ พร้อมกำลังจับกุมนายพรเทพ สุขประทีป อายุ 37 ปี ตามหมายจับศาลจังหวัดตลิ่งชันที่ 55/2558 ลงวันที่ 22 ม.ค.58 ข้อหากระทำโดยประมาทเป็นเหตุให้ผู้อื่นถึงแก่ความตาย และข้อหา กระทำอันเป็นการทารุณกรรมต่อร่างกายและจิตใจ จับกุม ผู้ต้องหาได้ที่บ้านไม่มีเลขที่ ต.สุนทรภู่ อ.แกลง จ.ระยอง,พ.ต.ท.เขมรินทร์ พิสมัย รองผกก.สส.สน.บางกอกใหญ่ กล่าวว่า สืบเนื่องจากเมื่อบ่ายเมื่อวันที่ 7 ม.ค. น.ส.เมย์ (นามสมมติ) อายุ 22 ปี พนักงานขายห้างสรรพสินค้าแห่งหนึ่ง แจ้งความดำเนินคดีนายพรเทพ สุขประทีป ที่ก่อเหตุทุบตี ด.ช.มาร์ค (นามสมมติ) อายุ 2 ขวบ ลูกชายจนได้รับบาดเจ็บสาหัสส่งรักษาตัว รพ.ตากสิน และเสียชีวิตในเวลาต่อมา น.ส.เมย์ให้การว่า ฝากลูกชายให้นายพรเทพเลี้ยงดูระหว่างไปทำงานตั้งแต่เดือน ส.ค.57 ต่อเนื่องจนถึงวันที่ 6 ม.ค.58 ให้ค่าจ้างเดือนละ 3,000 บาท ทราบภายหลังว่านายพรเทพเคยทุบตีน้องมาร์คหลายครั้ง ล่าสุดเมื่อวันที่ 6 ม.ค. ทำร้ายร่างกายลูกชายจนได้รับบาดเจ็บสาหัส และบอกว่าไม่ต้องมารับน้องมาร์คเพราะนอนหลับไปแล้ว แต่พอเช้าวันที่ 7 ม.ค. นายพรเทพ พยายามปลุกน้องมาร์คแต่ไม่ตื่น เพื่อนข้างบ้านจึงรีบนำส่งโรงพยาบาล จากนั้นแจ้งให้ น.ส.เมย์ทราบ,รอง ผกก.สน.บางกอกใหญ่ กล่าวต่อไปว่า นายพรเทพอ้างว่า เด็กไม่สบายแต่แม่ของเด็กไม่เชื่อจึงบอกว่าเด็กพลัดตกบันได ตั้งแต่ตอนบ่ายโมงวันที่ 6 ม.ค. น.ส.เมย์พบนายพรเทพที่โรงพยาบาล ก่อนพี่เลี้ยงเด็กจะขอตัวไปทานอาหาร จากนั้นหลบหนีไปอยู่ที่ จ.ระยอง ต่อมา ด.ช.มาร์คเสียชีวิตเมื่อวันที่ 21 ม.ค. จากการตรวจสอบประวัติทราบว่า นายพรเทพเคยถูกจับกุมคดีเสพยาเสพติด 2 คดีพื้นที่ สน.บางกอกใหญ่ เมื่อเดือน พ.ค.53 พ้นโทษออกมาก็ถูกจับข้อหาเสพยาเสพติดอีกจนเดือน ก.ย.56 จึงพ้นโทษ,ด้าน น.ส.เมย์กล่าวว่า รู้จักกับภรรยาของผู้ต้องหา เป็นคนแนะนำให้เอาลูกไปฝากเลี้ยง เพราะนายพรเทพยังตกงานอยู่ ตนเคยสังเกตเห็นรอยฟกช้ำเล็กน้อยที่แขนและขาของลูกประมาณ 2-3 ครั้ง แต่ไม่คิดว่าจะเป็นคนทำร้าย เนื่องจากวันหยุดตนจะมาอยู่กับลูกที่ห้องของนายพรเทพ ลักษณะของนายพรเทพดูแล้วก็เป็นคนรักเด็ก และยังมีลูกชายเล็กๆของตัวเอง 2 คนที่เลี้ยงดูอยู่ด้วยกัน ตนจึงคิดว่าเป็นคนรักเด็ก,สอบสวนนายพรเทพให้การว่า เคยทุบตีเด็กหลายครั้ง ก่อนเกิดเหตุช่วงเช้ามืดเด็กอาเจียน ตนหยิบเอากระป๋องมารองบอกว่า ถ้าอาเจียนรดบนที่นอนพ่อจะตีจริงๆ ตอนเช้าวันที่ 7 ม.ค. ตนปลุกลูกชาย 2 คนให้ไปโรงเรียน แต่น้องมาร์คตื่นลืมตาขึ้นมาแล้วก็หลับต่อ จากนั้นครึ่งชั่วโมงปลุกน้องมาร์คให้ไปล้างหน้าแปรงฟัน น้องมาร์คลืมตาขึ้นมาแล้วหลับไปอีก จึงใช้มือตีแขนซ้ายอย่างแรงจับลำคอเขย่าๆแต่ก็ไม่ฟื้น จึงเอาร่างพาดบ่าทุบหลังวิ่งกระโดดๆ รอบห้องปั๊มหัวใจผายปอดก็ยังไม่ฟื้น จึงรีบพาส่ง รพ.ตากสิน ตนกลัวความผิดจึงหลบหนีไปอยู่ที่ จ.ระยอง,หลังได้ฟังคำรับสารภาพของนายพรเทพผู้ต้องหา พล.ต.ท.ศรีวราห์สั่งการให้พนักงานสอบสวน สน.บางกอกใหญ่ เร่งสอบปากคำและรวบรวมพยานหลักฐานใหม่ เพื่อดำเนินคดีข้อหาฆ่าผู้อื่นถึงแก่ความตายโดยเจตนา
หนุ่มขี้ยาโหดรับเลี้ยงหนูน้อยวัย 2 ขวบลูกชายสาว พนง.ห้าง แต่ทำร้ายจนได้รับบาดเจ็บสาหัสไปเสียชีวิตที่โรงพยาบาล แล้วหนีคดีไปอยู่จังหวัดระยอง ตำรวจเร่งออกหมายจับตามลากคอมาลงโทษ สารภาพสิ้นไส้ ทั้งทุบตีจับคอเขย่าจนเด็กแน่นิ่ง
ข่าวหน้า1,สน.บางกอกใหญ่,ทำร้ายร่างกาย,ทุบตี,บีบคอ,2 ขวบ,พรเทพ สุขประทีป,ขี้ยา,เดนคุก